Luxeuil-les-Bains

Luxeuil-les-Bains er en kommune i departmentet Haute-Saône  i regionen Bourgogne-Franche-Comté øst i  Frankrike.

Historie
Luxeuil (av og til skrevet Luxeu i eldre tekst) var den romerske Luxovium med mange fine bygninger da den ble rasert av hunnerne under Attila i 451, og i 590 grunnla den irske munken Columban (senere helgenkåret og kalt «Columban av Luxeuil») klosteret Abbaye Saint-Pierre-et-Saint-Paul de Luxeuil, et av de mest berømte i Franche-Comté. I det 8. århundre ble det rasert sarasenere, men bygget opp igjen. Klosteret og byen ble atter engang rasert, nå av normannerne. I det 9. århundre raserte og plyndret ungarere og muslimer byen ved flere anledninger. Brenningen og plyndringen av klosteret og byen ble ofte brukt for å illustrere at intet sted i Europa var trygt under invasjoner.

Klosterskolen ble rost i middelalderen og abbedene hadde stor innflytelse, men deres makt ble redusert og hindret av Karl V av Det tysk-romerske rike og abbedene ble undertrykket under den franske revolusjonen.

Under første verdenskrig hadde en jagerflyskvadron bestående av amerikanske frivillige, Lafayette Escadrille, sin forlegning i Luxeuil.

Referanser

Eksterne lenker 
 

Kommuner i Haute-Saône
Kursteder